ხორხე ბურუჩაგა

ხორხე ლუის ბურუჩაგა (; დ. 9 ოქტომბერი, 1962, გუალეგუაი, ენტრე-რიოსის პროვინცია, არგენტინა) — არგენტინელი ფეხბურთელი და მწვრთნელი. თამაშობდა როგორც ნახევარმცველის, ასევე, თავდამსხმელის პოზიციაზე.ხორხე ლუის ბურუჩაგა — ხორხე ლუის ბურუჩაგა —  1986 წლის მსოფლიო ჩემპიონი და 1990 წლის მსოფლიოს ვიცე-ჩემპიონი არგენტინის ეროვნული საფეხბურთო ნაკრების შემადგენლობაში. დიეგო მარადონასა და ხორხე ვალდანოსთან ერთად — ნაკრების ერთ-ერთი წამყვანი მოთამაშე. 1986 წლის მუნდიალის ფინალში გატანილი გამარჯვების მომტანი გოლის ავტორი გერმანელთა კარში.Jorge Burruchaga's match-winning goal in the 1986 World Cup final

 კარიერა   
 საკლუბო კარიერა  
ხორხე ბურუჩაგა საკლუბო კარიერას 1979 წელს — არგენტინის მეორე დივიზიონის მონაწილე — „არსენალ დე სარანდიში“ იწყებს, რომლის შემადგენლობაში 49-ჯერ გამოდის საფეხბურთო მინდორზე და 7 გოლი გააქვს.

1982–1985 წლებში იცავს არგენტინის ერთ-ერთი ყველაზე უფრო ძლიერი და პოპულარული გუნდის — აველიანედას „ინდეპენდიენტეს“ ღირსებას. ამ დროის განმავლობაში იგი არგენტინის პრიმერის 146 შეხვედრაში იღებს მონაწილეობას და 53-ჯერ იღებს მეტოქეთა კარს. მის შემადგენლობაში 1983 წელს არგენტინის ჩემპიონი ხდება. მომდევნო, 1984 წელს კი ლიბერტადორესის თასს ეუფლება.Copa Libertadores de América 1984 (Final)Copa Libertadores de América 1984 (Final — Jul 24 & 27)

არგენტინელები ფინალში ბრაზილიელებს, კერძოდ კი — პორტუ-ალეგრის „გრემიოს“კლუბის ოფიციალური საიტი უპირისპირდებიან. აღსანიშნავია, რომ „გრემიო“ ამ დროისთვის ლიბერტადორესის თასის მოქმედი მფლობელია, რომელიც 1983 წლის 22 და 28 ივლისს, ორი ფინალური შეხვედრის ჯამში მონტევიდეოს „პენიაროლს“ ამარცხებს საერთო ანგარიშით — 3–2 (1–1; 2–1)Copa Libertadores de América 1983 (Final — Jul 22 & 28) და პირველად ეუფლება სამხრეთ ამერიკის ყველაზე პრესტიჟული საფეხბურთო ტურნირის ჯილდოს. რაც შეეხება „ინდეპენდიენტეს“, იგი ამ მხრივ იმ პერიოდის ყველაზე ტიტულოვან კლუბს წარმოადგენს. მას 1984 წლისთვის უკვე ექვსჯერ აქვს მოპოვებული აღნიშნული თასი, ამასთან ოთხჯერ ზედიზედ (1972, 1973, 1974, 1975) და რაც, ასევე, საყურადღებოა, საერთო ჯამური მაჩვენებლით არცერთი ფინალი არ აქვს დათმობილი.Copa Libertadores de América 1964 (Final — Aug 6 & 12)Copa Libertadores de América 1965 (Final — Apr 9 & 12; Playoff — Apr 15)Copa Libertadores de América 1972 (Final — May 17 & 24)Copa Libertadores de América 1973 (Final — May 22 & 29; Playoff — Jun 6)Copa Libertadores de América 1974 (Final — Oct 12 & 16; Playoff — Oct 19)Copa Libertadores de América 1975 (Final — Jun 18 & 25; Playoff — Jun 29)

ორმატჩიანი ფინალის პირველი შეხვედრა პორტუ-ალეგრიში — „ესტადიო ოლიმპიკო მონუმენტალზე“ ()„ესტადიო ოლიმპიკო მონუმენტალი“ იმართება. მეტოქის მოედანზე გამართულ ამ ისტორიულ მატჩში „ინდეპენდიენტეს“ ღირსებას ბურუჩაგასთან და მის სხვა თანაკლუბელებთან ერთად, მომავალი მსოფლიო ჩემპიონები — ნესტორ კლაუსენი, რიკარდო ჯუსტი და რიკარდო ბოჩინი იცავენ.„Há 30 anos, o Independiente vencia a Libertadores pela última vez – sobre o Grêmio“

შეხვედრას 75 ათასზე მეტი მაყურებელი ესწრება. ფეხბურთის გულშემატკივრები, სპეციალისტები და სპორტული ჟურნალისტები, ისევე, როგორც თავად მონაწილეები ამ დაპირისპირებას დღემდე ერთ-ერთ ყველაზე უფრო სანახაობრივ და დრამატულ მატჩად თვლიან ტურნირის სხვა, არანაკლებ საინტერესო ფინალურ მატჩებს შორის.

მატჩის ერთადერთი და „ინდეპენდიენტესთვის“ ახლა უკვე ისტორიული გამარჯვების მომტანი გოლი, შეხვედრის 24-ე წუთზე, რიკარდო ბოჩინის — დღეს უკვე საფეხბურთო კლასიკად ქცეული ფილიგრანული პასით — ხორხე ბურუჩაგას გააქვს. საყურადღებოა, რომ თავისი შესრულების შინაარსითა და ფორმით იგი თითქმის ტყუპისცალივით წააგავს 2 წლის შემდეგ, მექსიკის 1986 წლის მსოფლიო ჩემპიონატის ფინალში მის საფეხბურთო კარიერაში გატანილ ყველაზე მნიშვნელოვან და ამავე დროს — ყველაზე ცნობილ გოლს (იმ განსხვავებით, რომ მარადონა მოედნის საკუთარი ნახევრიდან, ცენტრალურ ხაზთან სამიოდე მეტრში მდგომი აძლევს მას გადაცემას, ხოლო ბოჩინი მეტოქის საჯარიმო მოედნიდან ექვსიოდე მეტრში იღებს ბურთს, ელოდება ბურუჩაგას გარღვევას და ორწამიანი პაუზის შემდეგ აკეთებს იმას, რასაც დღეს „ბოჩინესკებს“ ეძახიან).Рикардо Бочини // Total Football № 6 (53), 24.06.2010.„...точные пасы которого болельщики прозвали «бочинесками»“

აღსანიშნავია, რომ „ინდეპენდიენტესთვის“ ეს არის ლიბერტადორესის თასის გათამაშებაში მოპოვებული რიგით მეშვიდე გამარჯვება, რაც დღემდე სარეკორდო მაჩვენებლად რჩება სამხრეთამერიკული ფეხბურთის ისტორიაში, მით უმეტეს, რომ მას შემდეგ (33 წლის განმავლობაში) კლუბს აღარ მიუღწევია ამ ტურნირზე ასეთი წარმატებისთვის.

1985–1992 წლებში საფრანგეთის „ნანტში“ აგრძელებს კარიერას, სადაც პირველივე სეზონში საფრანგეთის ჩემპიონატის საუკეთესო ლეგიონერად ასახელებენ. ამ გუნდის შემადგენლობაში, ჩემპიონატის 140 შეხვედრაში იღებს მონაწილეობას და 27 გოლი გააქვს. 1992–1993 წლებში მეორე ფრანგული კლუბის — „ვალანსიენის“ ღირსებას იცავს (32 მატჩი და 10 გოლი).

1995 წელს არგენტინაში ბრუნდება და კვლავ აველიანედას „ინდეპენდიენტეს“ უერთდება, სადაც კიდევ სამ-ნახევარი სეზონის განმავლობაში თამაშობს (89 მატჩი და 19 გოლი). კლუბთან ერთად 1995 წელს ლიბერტადორესის სუპერთასს და სამხრეთ ამერიკის რეკოპას ეუფლება. სათამაშო კარიერას 1998 წელს, ამავე კლუბში ასრულებს.

 საკლუბო სტატისტიკა 
 № წლები  კლუბი   ქვეყანა   1  1979–1981  არსენალი    Arsenal de Sarandí —  2  1982–1985  ინდეპენდიენტე     3  1985–1992  ნანტი    4  1992–1993  ვალანსიენი    5  1995–1998  ინდეპენდიენტე   

სანაკრებო კარიერა
1983–1990 წლებში არგენტინის ეროვნული ნაკრების ღირსებას იცავს,Argentina National Team Players 1964–1998Argentina — Record International Players: Jorge Luis Burruchaga რომლის შემადგენლობაში 59 შეხვედრას ატარებს და 13 ბურთი გააქვს. აქედან 2 მატჩი ფელიქს ბოგადოს თასზე (1983), 10 მატჩი (3 გოლი) სამხრეთ ამერიკის თასზე (1983, 1989), 5 მატჩი (1 გოლი) ნერუს თასზე (1984), 14 მატჩი (3 გოლი) მსოფლიოს ჩემპიონატების (1986, 1990) დასკვნით ეტაპზე, 6 მატჩი (1 გოლი) შესარჩევ ეტაპზე (1985) და 22 მატჩი (5 გოლი) საერთაშორისო ამხანაგურ შეხვედრებში.Jorge Luis Burruchaga – Goals in International Matches   

 სანაკრებო სტატისტიკა 
|-
|1983||7||3
|-
|1984||14||2
|-
|1985||9||3
|-
|1986||10||2
|-
|1987||1||1
|-
|1988||0||0
|-
|1989||7||0
|-
|1990||11||2
|-
!ჯამში||59||13
|}

 მსოფლიო ჩემპიონატებზე 
ბურუჩაგამ მსოფლიო ჩემპიონატების 14 შეხვედრაში მიიღო მონაწილეობა და სამი გოლი გაიტანა.მსოფლიო ჩემპიონატი 1986 (სტატისტიკა)მსოფლიო ჩემპიონატი 1990 (სტატისტიკა)Jorge Burruchaga in the World CupsArgentine Squads in the World Cups (World Cup 1986)Argentine Squads in the World Cups (World Cup 1990)

                    1986     7  ნახევარმცველი  7  2  6  1  0 ჩემპიონი 1990     7  ნახევარმცველი  7  1  2  3  2 ვიცე-ჩემპიონი 

მიღწევები
საკლუბო
  ინდეპენდიენტე
 მეტროპოლიტანო: 1983
 ლიბერტადორესის თასი: 1984 
 საკონტინენტთაშორისო თასი: 1984 
 ლიბერტადორესის სუპერთასი: 1995 
 სამხრეთ ამერიკის რეკოპა: 1995 
 სანაკრებო 
  არგენტინა
 მსოფლიო ჩემპიონატი 
 ჩემპიონი: 1986
 ვიცე-ჩემპიონი: 1990
 ინდივიდუალური 
 კოპა ამერიკა 
 საუკეთესო ბომბარდირი: 1983
 საფრანგეთის ლიგა 1 
 წლის საუკეთესო ლეგიონერი: 1985–86

 ლიტერატურა 

 გამოყენებული 



 რეკომენდებული 







რესურსები ინტერნეტში

  FIFA Tournaments · Players & Coaches · Jorge Burruchaga
 Argentina · World Cup · Argentina National Team · Unofficial Matches · Match Details
 Argentina National Team Players 1964–1998 · Association of Football Statisticians (AFS)
 Base de Datos del Futbol Argentino (BDFA) · Futbol Factory (Archived) · National Football Teams
 YouTube · La Cocina del Rojo - Programa 29: Jorge Burruchaga · Mano a Mano con Jorge Burruchaga

სქოლიო

კატეგორია:დაბადებული 9 ოქტომბერი
კატეგორია:დაბადებული 1962
კატეგორია:ბასკი არგენტინელები
კატეგორია:არგენტინელი ფეხბურთელები
კატეგორია:მსოფლიო ჩემპიონები ფეხბურთში
კატეგორია:არგენტინის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ნანტის ფეხბურთელები
კატეგორია:არგენტინის ნაკრების ფეხბურთელები
კატეგორია:ინდეპენდიენტეს ფეხბურთელები
კატეგორია:1983 წლის კოპა ამერიკის ფეხბურთელები
კატეგორია:1989 წლის კოპა ამერიკის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:არგენტინელი ფეხბურთის მწვრთნელები
კატეგორია:ცოცხალი ადამიანები